
RAPORT DE SPECIALITATE
privind modificarea şi completarea  Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport, aprobat prin Hotărârea Consiliului Local al Municipiului Timișoara nr. 192/23.11.2012, modificat şi completat prin Hotărârile Consiliului Local al Municipiului Timișoara nr. 34/15.01.2013,  nr. 80/26.02.2013, nr.  478/24.09.2013, nr. 612/10.12.2013, nr. 392/01.08.2014,  nr. 603/09.12.2014, nr. 335/31.07.2015, nr. 35/02.02.2016, nr. 244/20.12.2016, nr.2/08.01.2018, nr. 166/03.04.2018 şi nr. 468/13.09.2018
Având în vedere Referatul de aprobare nr. SC2020-13791/23.06.2020 a Primarului Municipiului Timișoara și Proiectul de hotărâre privind modificarea şi completarea  Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport, aprobat prin Hotărârea Consiliului Local al Municipiului Timișoara nr. 192/23.11.2012, modificat şi completat prin Hotărârile Consiliului Local al Municipiului Timișoara nr. 34/15.01.2013,  nr. 80/26.02.2013, nr.  478/24.09.2013, nr. 612/10.12.2013, nr. 392/01.08.2014,  nr. 603/09.12.2014, nr. 335/31.07.2015, nr. 35/02.02.2016, nr. 244/20.12.2016, nr.2/08.01.2018, nr. 166/03.04.2018 şi nr. 468/13.09.2018. Facem următoarele precizări:

Consiliul Local al Municipiului Timişoara, prin Hotărârea nr. 192/23.11.2012 a aprobat Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport şi a aprobat modificarea și completarea acestuia prin HCLMT nr. 34/15.01.2013, HCLMT nr. 80/26.02.2013, HCLMT nr. 478/24.09.2013, HCLMT nr. 612/10.12.2013, HCLMT nr. 392/01.08.2014, HCLMT nr. 603/09.12.2014, HCLMT nr. 335/31.07.2015, HCLMT nr. 35/02.02.2016,  HCLMT nr. 244/20.12.2016, HCLMT nr.2/08.01.2018, HCLMT nr. 166/03.04.2018 şi HCLMT nr. 468/13.09.2018.
Potrivit art. 17 alin. (1) lit. i, o din Legea nr. 92/2007 privind serviciile de transport public local, consiliul local acordă facilităţi şi compensaţii ca diferenţă de tarif pentru unele categorii de populaţie, pentru asigurarea suportabilităţii costurilor de către utilizatori, cu respectarea legislaţiei fiscale în vigoare; asigurarea resurselor bugetare pentru susţinerea totală sau parţială a costurilor serviciului public de transport de persoane pentru unele categorii sociale defavorizate, stabilite prin hotărâri ale consiliilor locale, ori prin lege.
Conform art. 129 alin. (3) lit. d din OUG nr. 57/2019 privind Codul administrativ, în exercitarea atribuţiilor prevăzute la alin. (2) lit. a), consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Traficul urban este o sursă crescândă de poluare a aerului — în special ca urmare a emisiilor de pulberi în suspensie și de dioxid de azot. Deseori, autoritățile locale sunt cele care au responsabilitatea de a elabora strategii de transport urban care să corespundă cererii de mobilitate, să asigure protecția mediului, să amelioreze calitatea aerului și să sporească atractivitatea oraşelor din punctul de vedere al calității vieţii.

Creşterea urbanizării, a densităţii populaţiei şi a mobilităţii acesteia conduc la apariţia unor noi probleme de ordin economic, ecologic şi de sănătate pentru oraşe şi locuitorii acestora, ca urmare a utilizării în mod excesiv a automobilelor, prin producerea de aglomerări şi poluare. Oportunitatea oferită cetăţenilor noilor state membre ale Uniunii Europene de a beneficia de automobile personale precum şi accelerarea acestei tendinţe în urma investiţiilor străine în aceste ţări trebuie să fie compensată prin oferirea unor măsuri alternative

Urmând tendinţele generale din toate ţările dezvoltate, soluţia pentru o strategie eficientă de transport o constituie integrarea într-un context mai amplu care să includă transportul în comun, calitatea vieţii şi protejarea mediului. Scopul final este acelaşi: reducerea gradului de folosire a autovehiculelor prin trecerea la alte forme adecvate de transport, în special transport public.

Prin Hotărârea nr. 271/28.07.2017, Consiliul Local al Municipiului Timişoara a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT). În decembrie 2017 s-au finalizat toate procedurile privind transformarea RATT în societate comercială. 

SOCIETATEA DE TRANSPORT PUBLIC TIMISOARA S.A. are în administrare transportul public din Municipiul Timişoara conform HCLMT nr. 108/27.03.2012.
Plata facilităţilor acordate în baza Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport aprobat de către Consiliul Local al Municipiului Timişoara, în baza cadrurilor emise, va fi efectuată către SOCIETATEA DE TRANSPORT PUBLIC TIMISOARA S.A., pentru respectarea Regulamentului CE 1370/2007 şi a legislaţiei naţionale. SOCIETATEA DE TRANSPORT PUBLIC TIMISOARA S.A. are obligaţia de a tine evidenţa electronica a titlurilor de călătorie având implementat sistemul de e-tiketing.

SOCIETATEA DE TRANSPORT PUBLIC TIMISOARA S.A., prin adresa cu nr. 10635/15.05.2020, solicită modificarea Protocolului în ceea ce priveşte termenele facilităţilor acordate pentru utilizatorii sistemului municipal de transport intermodal cu biciclete şi cel cu biciclete realizat prin proiectul „Reabilitarea infrastructurii publice urbane a malurilor Canalului Bega”, beneficiaza de gratuitate pe o perioada de 5 ani, de la implementarea sistemului realizat prin proiectul „Modernizarea staţiilor de transport public intermodal la nivelul Polului de creştere Timişoara şi prin proiectul „Reabilitarea infrastructurii publice urbane a malurilor Canalului Bega”.
Astfel, în data de 29.06.2012 a fost semnat contractul de finanţare nr. 3524 pentru proiectul „Reabilitarea infrastructurii publice urbane a malurilor Canalului Bega” Cod SMIS 31814 finanţat  prin Programul Operaţional Regional 2007-2013 Axa prioritară 1 - Sprijinirea dezvoltării durabile a oraşelor – Poli Urbani de Creştere, Domeniul major de intervenţie 1.1 “Planuri integrate de dezvoltare urbană”. Proiectul urmăreşte dezvoltarea transportului public urban al municipiului Timişoara prin prisma introducerii transportului public naval pe Canalul Bega, în vederea creşterii mobilităţii persoanelor şi eficientizării timpului de călătorie în oraş. Acest obiectiv specific al proiectului este atins prin realizarea de acţiuni complexe non-agresive, reversibile şi în relaţie cu apa:

· Realizarea a 9 staţii de vaporetto şi închirieri biciclete pe canalul Bega;

· Achiziţionarea a 7 vaporetto;

· Achiziţionarea a 140 de biciclete.

SOCIETATEA DE TRANSPORT PUBLIC TIMISOARA S.A. are în administrare transportul public din Municipiul Timişoara, inclusiv bunurile rezultate în urma finalizării proiectului sus menţionat,  în baza HCL nr. 260/26.05.2015, în vederea asigurării funcţionării întregului sistem municipal de transport public astfel rezultat, în perioada de implementare şi de operare a acestuia. 
De asemenea, prin adresa cu nr, 10635/15.05.2020, solicită reglementarea, prin Protocolul de acordare a facilităţilor, gratuităţilor pentru utilizatorii sistemului de transport cu trotinete şi modul de finanţare a cheltuielilor. Astfel, se impune introducerea unui nou articol în ceea ce priveşte soluţionarea acestei facilităţi.
Plata facilităţilor acordate în baza Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport aprobat de către Consiliul Local al Municipiului Timişoara, în baza cadrurilor emise, va fi efectuată către  SOCIETATEA DE TRANSPORT PUBLIC TIMISOARA S.A., pentru respectarea Regulamentului CE 1370/2007 şi a legislaţiei naţionale. Operatorul de transport continua eliberarea cardurilor pentru transportul de persoane care beneficiază de aceste facilităţi, primul card fiind atribui gratuit.

SOCIETATEA DE TRANSPORT PUBLIC TIMISOARA S.A. are obligaţia de a tine evidenţa electronica a titlurilor de călătorie având implementat sistemul de e-tiketing.

Se impune modificarea Protocolului în ceea ce priveşte acordarea de facilităţi utilizatorilor bicicletelor şi vaporetelor achiziţionate prin proiectul „Reabilitarea infrastructurii publice urbane a malurilor Canalului Bega”, întrucât perioada de implementare a acestui proiect s-a finalizat.
De asemenea se impune completarea Protocolului în ceea ce priveşte acordarea gratuităţilor, ţinând cont de prevederile OUG nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat. Art. 81 din OUG nr. 82/2006, la alin. (1), lit. i), precizează că personalul armatei aflat în una dintre situaţiile prevăzute la art. 2 lit. c), d) şi g), precum şi cel care a dobândit afecţiuni fizice beneficiază de gratuitate pe mijloacele de transport în comun locale de suprafaţă şi subteran.
Se impune modificarea Protocolului tinând cont şi de HG nr. 435/28..05.2020. Potrivit art. 2 din HG nr. 435/2020, elevii din învaţământul preuniversitar beneficiază de gratuitate după cum urmează: ,,Operatorul de transport public local emite factură fiscală în cuantum de 50% din suma de plată pentru fiecare unitate de învăţământ şi 50% pentru unitatea administrativ-teritorială pe raza căreia domiciliază elevul/raza teritorială a unităţii de învăţământ”.
Potrivit art. 23 alin. (1) din Legea nr. 1/2011 privind educaţia naţională, sistemul naţional de învăţământ preuniversitar cuprinde următoarele niveluri:
a) educaţia timpurie (0-6 ani), formată din nivelul antepreşcolar (0-3 ani) şi învăţământul preşcolar (3-6 ani), care cuprinde grupa mică, grupa mijlocie şi grupa mare;

b) învăţământul primar, care cuprinde clasa pregătitoare şi clasele I-IV;

c) învăţământul secundar, care cuprinde:

(i) învăţământul secundar inferior sau gimnazial, care cuprinde clasele V-VIII;

(ii) învăţământul secundar superior care poate fi:

- învăţământ liceal, care cuprinde clasele de liceu IX-XII/XIII, cu următoarele filiere: teoretică, vocaţională şi tehnologică;
- învăţământ profesional cu durata de minimum 3 ani;
d) învăţământul terţiar nonuniversitar, care cuprinde învăţământul postliceal.

Protocolul va fi valabil până la încheierea contractului de servicii publice.

Având în vedere cele mai sus prezentate propunem modificarea şi completarea Protocolului de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport aprobat prin HCLMT nr. 192/23.11.2012, modificat și completat prin HCLMT nr. 34/15.01.2013, HCLMT nr. 80/26.02.2013, HCLMT nr. 478/24.09.2013, HCLMT nr. 612/10.12.2013, HCLMT nr. 392/01.08.2014, HCLMT nr. 603/09.12.2014, HCLMT nr. 335/31.07.2015, HCLMT nr. 35/02.02.2016, HCLMT nr. 244/20.12.2016, HCLMT nr. 2/08.01.2018, HCLMT nr. 166/03.04.2018 şi HCLMT nr. 468/13.09.2018, după cum urmează:
- Modificarea Protocolului în ceea ce priveşte facilităţile acordate elevilor, respectiv acordarea unei reduceri de 50% pentru elevii din învăţământul preuniversitar pentru unitatea administrativ-teritorială pe raza teritorială a unităţii de învăţământ care o frecventează elevul. Ca atare de la Sectiunea I – Gratuităţi se elimină lit. e), f) şi g) şi se vor regăsi la Secţiunea 2 – Reduceri. Secţiunea 1 –Gratuităţi se va renumerota. 
- Art. 1, Secţiunea 1 – GRATUITĂŢI, se completează cu o nouă literă, litera s – după renumerotare, care va avea următorul conţinut: ,,s) Gratuitate pentru persoanele prevăzute prin legi speciale, pe baza cardului eliberat de către STPT. Persoanele vor prezenta o adeverinţă eliberată de entităţile competente, iar cardul va fi emis în baza BI/CI în original.”
- Art. 1, Secţiunea 2 – REDUCERI, se completează cu trei noi litere, litera d), e) şi f), astfel: 

d) Reducere pentru elevii clasei pregătitoare, elevii ciclului primar şi gimnazial, care frecventează instituţiile  de învăţământ din Municipiul Timişoara. Aceştia vor circula gratuit pe mijloacele de transport public de persoane pe baza cardului emis de STPT. Ridicarea cardului se va face în baza carnetului de elev vizat la zi şi a certificatului de naştere, de la toate punctele de vânzare STPT (chioşcuri de bilete şi Centrul de Gratuităţi cu sediul în Timişoara, Bd. Dâmboviţa, nr. 1-3). Facilitatea se acordă inclusiv pe perioada vacanţelor şcolare

e) Reducere pentru copiii preşcolari (sub elevii clasei pregătitoare). Facilitatea se acordă inclusiv pe perioada vacanţelor şcolare.

f) Reducere pentru elevii din ciclul liceal sau postliceal care frecventează instituţiile de învăţământ din Municipiul Timişoara, pe baza cardului emis de STPT în baza BI/CI  şi carnetului de elev vizat la zi, de la toate punctele de vânzare STPT. Facilitatea se acordă elevilor, indiferent de forma de şcolarizare, inclusiv în vacanţe. 

În cazurile d), e) şi f), operatorul de transport public local emite factură fiscală în cuantum de 50% din suma de plată pentru fiecare unitate de învăţământ şi 50% pentru unitatea administrativ-teritorială pe raza teritorială a unităţii de învăţământ care o frecventează elevul. Operatorul de transport răspunde de realitatea, legalitatea şi exactitatea datelor prezentate la decontare.

- Articolul 6 se modifică şi se completează, astfel: ,,Art. 6: Utilizatorii sistemului municipal de transport intermodal cu biciclete şi cel cu biciclete realizat prin proiectul „Reabilitarea infrastructurii publice urbane a malurilor Canalului Bega”, beneficiaza de gratuitate. 
Conform Hotararii Consiliului Local 349/18.07.2014 privind aprobarea dării în administrare către Regia Autonomă de Transport (RATT) a unui sistem municipal de transport intermodal şi Hotararii Consiliului Local 260/26.05.2015 privind aprobarea dării în administrare către Regia Autonomă de Transport Timişoara (RATT) a unui sistem municipal de transport public naval pe Canalul Bega din cadrul proiectului “Reabilitarea infrastructurii publice urbane a malurilor Canalului Bega”, STPT  are calitatea de operator al acestui sistem.


Finantarea cheltuielilor curente si de capital necesare pentru efectuarea  serviciului de transport local intermodal cu biciclete şi a serviciului de transport cu biciclete realizat prin proiectul „Reabilitarea infrastructurii publice urbane a malurilor Canalului Bega” va fi asigurata din bugetul local.


In vederea aplicarii art. 3 din Hotararea Consiliului Local 349/18.07.2014 privind aprobarea dării în administrare către Regia Autonomă de Transport (RATT) a unui sistem municipal de transport intermodal, STPT va inainta catre Municipiul Timisoara deconturi lunare, astfel:

         -un decont calculat ca suma rezultata din inmultirea nr. de calatorii efectuate conform rapoartelor sistemului la tariful de 2,50 lei/călătorie în limita maximă de 1 oră;
         -un decont de cheltuieli rezultat ca diferenta intre Total cheltuieli cu functionarea sistemului si total decont rezultat din calatoriile efectuate;

Decontarea între Municipiul Timişoara şi SOCIETATEA DE TRANSPORT PUBLIC TIMIŞOARA SA se face lunar, după încheierea lunii, iar plata facturilor se va efectua în termen de 30 zile de la data primirii acestora”.
- Articolul 8 se modifică şi se completează, astfel: ,,Art.8. Finantarea cheltuielilor curente si de capital necesare pentru efectuarea serviciului de transport municipal naval cu vaporete va fi asigurata din bugetul local.

In vederea aplicarii prevederilor art. 3 din Hotararea CLMT nr.  260 /26.05.2015 modificata  si completata de HCL 30/29.07.2016 prin care se aproba darea in administrarea Regiei Autonome de Transport Timisoara (R.A.T.T.) a sistemului municipal de transport public naval pe Canalul Bega, format din 7 vaporetto  precum si a dotarilor aferente necesare infiintarii unui nou sistem municipal de transport public naval pe Canalul Bega, infrastructura realizata prin proiectul “Reabilitarea infrastructurii publice urbane a malurilor Canalului Bega”, cod SMIS 31814, pentru acoperirea cheltuielilor curente necesare operarii serviciului de transport naval, STPT va proceda astfel:   

- va incasa venituri din vanzarea  titlului de calatorie, la  tariful  stabilit de 1 leu /calatorie; 

- va inainta catre Municipiul Timisoara deconturi lunare pentru compensarea cheltuielilor de transport naval de la bugetul local, calculat astfel:

Compensatie = Cheltuieli de exploatare – venituri asociate transportului public naval cu vaporete

 Decontarea între Municipiul Timişoara şi SOCIETATEA DE TRANSPORT PUBLIC TIMIŞOARA SA se face lunar pe baza facturilor emise, după încheierea lunii, iar plata facturilor se va efectua în termen de 30 zile de la primirea acestora.”
- După art. 8 se introduce un nou articol, art. 9, care va avea următorul conţinut: ,,Art. 9: Utilizatorii sistemului de transport cu trotinete, beneficiaza de gratuitate. 

Finantarea cheltuielilor curente si de capital necesare pentru efectuarea  serviciului de transport local cu trotinete va fi asigurata din bugetul local. STPT va inainta catre Municipiul Timisoara deconturi lunare, astfel:

         -un decont calculat ca suma rezultata din inmultirea nr. de calatorii efectuate conform rapoartelor sistemului la tariful de 2,50 lei/călătorie în limita maximă de 1 oră;

         -un decont de cheltuieli rezultat ca diferenta intre Total cheltuieli cu functionarea sistemului si total decont rezultat din calatoriile efectuate;

Decontarea între Municipiul Timişoara şi SOCIETATEA DE TRANSPORT PUBLIC TIMIŞOARA SA se face lunar, după încheierea lunii, iar plata facturilor se va efectua în termen de 30 zile de la data primirii acestora”.
· Celelalte prevederi ale Protocolului rămân nemodificate.

În urma modificărilor propuse, Protocolul va avea conţinutul prevăzut în Anexa.
	DIRECTOR,
	
	ŞEF SERVICIU,

	CULIŢĂ   CHIŞ
	
	ADRIAN COLOJOARĂ

	ŞEF BIROU,
	
	ŞEF BIROU G.M.P.E.,

	CRISTINA GAVRA
	
	NASTASIA POP





























PAGE  

Page 4

